สภาสามัญชนแคนาดา

| สภาสามัญชนแคนาดาแห่งแคนาดา  House of Commons of Canada Chambre des communes du Canada |
| --- | --- |
สมัยที่ 44

ประเภท
ประเภท: สภาล่าง เป็นส่วนหนึ่งของรัฐสภาแคนาดา 
ผู้บริหาร
ประธาน: แอนโทนี โรตา, เสรีนิยม  ตั้งแต่ 5 ธันวาคม ค.ศ. 2019 
นายกรัฐมนตรี: จัสติน ทรูโด, เสรีนิยม  ตั้งแต่ 4 พฤศจิกายน ค.ศ. 2015 
ผู้นำฝ่ายค้าน: เอริน โอทูล, อนุรักษ์นิยม  ตั้งแต่ 24 สิงหาคม ค.ศ. 2020 
ผู้นำพรรค ฝ่ายรัฐบาล: ปาโบล รอดริเกซ, เสรีนิยม  ตั้งแต่ 20 พฤศจิกายน ค.ศ. 2019 
ผู้นำพรรค ฝ่ายค้าน: เฌราร์ด เดลเต็ลล์, อนุรักษ์นิยม  ตั้งแต่ 2 กันยายน ค.ศ. 2020 
โครงสร้าง
สมาชิก: 338 คน

กลุ่มการเมืองใน สภาสามัญชน: ฝ่ายรัฐบาล   เสรีนิยม  (155) ฝ่ายค้าน   อนุรักษ์นิยม (119) พรรคการเมืองอื่นๆ   บล็อก เกเบกัว (32)    ประชาธิปไตยใหม่ (24)    กรีน (2)    อิสระ (5)    ว่าง (1) 
เงินเดือน: CA$182,600.00 (เบี้ยประชุมเริ่มบังคับใช้ เมื่อ 1 เมษายน ค.ศ. 2020)
การเลือกตั้ง
ระบบการเลือกตั้งสภาสามัญชน: ระบบแบ่งเขตคะแนนสูงสุด
การเลือกตั้งสมาชิกสภาสามัญชนครั้งล่าสุด: 20 กันยายน พ.ศ. 2564
การเลือกตั้งสมาชิกสภาสามัญชนครั้งหน้า: การเลือกตั้งสหพันธรัฐครั้งที่ 45
ที่ประชุม

ห้องประชุมสภาสามัญชน, อาคารตะวันตก, พาร์เลียเมนต์ฮิล, ออตตาวา, ออนแทรีโอ, แคนาดา
เว็บไซต์
www.ourcommons.ca
ข้อบังคับ
กฎข้อบังคับในสภาสามัญชน (ภาษาอังกฤษ และภาษาฝรั่งเศส)
สภาสามัญชนแคนาดา (อังกฤษ: House of Commons of Canada, ฝรั่งเศส: Chambre des communes du Canada) เป็นสภาล่างในรัฐสภาแคนาดา ซึ่งประกอบกับพระมหากษัตริย์ (โดยผู้สำเร็จราชการเป็นอุปราชผู้แทนพระองค์โดยตำแหน่ง) และวุฒิสภา ที่ประชุมสภาสามัญชนมีห้องประชุมชั่วคราวที่ปีกตะวันตกของอาคารรัฐสภาที่พาร์เลียเมนต์ฮิลล์ ออตตาวา รัฐออนแทรีโอ โดยห้องประชุมสภาสามัญชนซึ่งโดยปกติตั้งอยู่ที่ปีกกลางนั้นปิดปรับปรุงเป็นระยะเวลาสิบปี
สภาสามัญชนเป็นสภาที่มีสมาชิกมาจากการเลือกตั้งโดยระบอบประชาธิปไตย ประกอบไปด้วยสมาชิกสภาสามัญชนหรือสมาชิกรัฐสภา (MPs) ซึ่งมาจากการเลือกตั้งทุกสี่ปี ในปัจจุบันมีสมาชิกสภาจำนวน 338 ที่นั่ง จากการแบ่งเขตเลือกตั้งในปีค.ศ. 2015 โดยมีจำนวนผู้แทนเพิ่มขึ้นถึง 30 ที่นั่งจากการเลือกตั้งครั้งก่อนหน้า โดยมีสมาชิกมาจากการเลือกตั้งในระบบแบ่งเขตคะแนนสูงสุดจากเขตเลือกตั้งทั้งหมดทั่วแคนาดา ซึ่งเรียกว่า "Ridings" สมาชิกรัฐสภาสามารถดำรงตำแหน่งจนกว่าจะมีการยุบสภาและตามรัฐธรรมนูญจะต้องมีวาระการดำรงตำแหน่งไม่เกิน 5 ปีภายหลังจากการเลือกตั้ง อย่างไรก็ตามทางประวัติศาสตร์นั้นวาระจะสิ้นสุดลงก่อนกำหนดเนื่องจากจะมีการยุบสภาภายในระยะเวลาสี่ปีเพื่อทำการเลือกตั้งใหม่ตามจารีตรัฐธรรมนูญที่มีมายาวนาน อย่างไรก็ตาม พระราชบัญญัติรัฐสภาที่บังคับใช้ในสมัยปัจจุบันบัญญัติให้มีวาระของสภาสามัญชน
การแบ่งที่นั่งภายในสภานั้นแบ่งสรรปันส่วนคร่าวๆ ตามสัดส่วนประชากรในแต่ละรัฐในแคนาดา แต่ยังมีเขตเลือกตั้งบางเขตที่มีจำนวนประชากรมากกว่าอีกหลายๆ เขตเลือกตั้ง
สภาสามัญชนแคนาดาก่อตั้งขึ้นเมื่อปีค.ศ. 1867 เมื่อพระราชบัญญัติอเมริกาเหนือ ค.ศ.​1867 (ในปัจจุบันคือพระราชบัญญัติรัฐธรรมนูญ ค.ศ.​ 1867) มีผลเพื่อก่อตั้งประเทศแคนาดาในเครือจักรภพ และให้มีการจัดตั้งสภาสามัญชนตามระบบเวสมินสเตอร์ของสหราชอาณาจักร
สภาสามัญชนถึงแม้จะเป็นสภาล่างในรัฐสภา แต่ในทางปฏิบัติมีอำนาจมากกว่าสภาสูง (วุฒิสภา) ถึงแม้ว่าการนิติบัญญัตินั้นจำเป็นจะต้องได้รับการเห็นชอบจากทั้งสองสภา แต่วุฒิสภานั้นแทบจะไม่ตีตกร่างกฎหมายใดๆ ที่ได้ผ่านโดยสภาสามัญชน (ถึงแม้ว่าในบางโอกาสจะทำการถ่วงเวลาพิจารณาโดยยืดวาระออกไป) นอกจากนี้คณะรัฐมนตรียังต้องมีความรับผิดชอบเพียงต่อสภาสามัญชนเท่านั้น นายกรัฐมนตรีจะสามารถดำรงตำแหน่งอยู่ได้ตราบที่ยังได้รับความไว้วางใจจากสภาสามัญชน